
22 DR.30.8.2006 

 

 

 Setiausaha Parlimen Kementerian Kesihatan [Dato' Lee Kah Choon]:  
Tuan Yang di-Pertua, negeri Sabah merupakan sebuah negeri di mana terdapat 
ramai pendatang asing yang mengunjungi hospital-hospital kerajaan disebabkan 
kos rawatan yang murah. Pada masa ini terdapat 19 buah hospital kerajaan yang 
beroperasi di seluruh negeri Sabah. Jumlah kedatangan warga asing yang 
menerima rawatan di hospital kerajaan negeri Sabah bagi tahun 2004 adalah 
seramai 78,172 orang atau sebanyak 4.39 % warga asing yang mendapat rawatan 
di hospital negeri Sabah. 

 Pada tahun 2005 terdapat seramai 77,114 orang atau sebanyak 4.8% 
daripada jumlah kedatangan pesakit secara keseluruhan. Butiran terperinci akan 
saya bekalkan secara bertulis tetapi untuk makluman Dewan yang mulia ini tiga 
buah hospital kerajaan di Sabah yang paling banyak merawat warga asing pada 
tahun 2005 ialah: 

 (i) Hospital Duchess of Kent - 18,863 orang; 

 (ii) Hospital Tawau - 14,558 orang; dan 

 (ii)  Hospital Lahad Datu - 977 orang. 

 Sekian, terima kasih. 

 Tuan Donald Peter Mojuntin [Penampang]: Terima kasih, Tuan Yang di-
Pertua. Terima kasih sahabat saya Yang Berhormat Setiausaha Parlimen. 
Menurut Menteri Kesihatan apabila membuat lawatan ke Sabah satu atau dua 
bulan yang lalu, sebanyak 30% daripada warga hospital adalah pendatang asing. 
Saya tidak berapa jelas jikalau pendatang asing itu adalah pendatang asing yang 
memegang dokumen ataupun tidak tetapi jelas, tidak boleh dinafikan bahawa 
kehadiran pendatang asing di hospital-hospital dari Sabah ini amat membebankan 
perkhidmatan kesihatan kita di sana. 

 Jadi, saya berterima kasihlah kepada kementerian kerana memberi 
butiran-butiran yang terperinci. Walaupun demikian, soalan tambahan saya 
adakah kerjasama di antara Kementerian Kesihatan dan Kementerian Hal Ehwal 
Dalam Negeri dalam menentukan angka-angka orang asing ini dan menentukan 
berapa orang asing ini yang memegang dokumen yang sah dan yang mana 
memegang dokumen palsu, yang kita sedia maklum banyak wujud di Sabah ini. 

 Saya berharaplah kerajaan akan mengambil peluang apabila pesakit-
pesakit asing ini datang ke hospital kita terutama sekali mereka yang datang dari 
negara Filipina dan Indonesia. Kerajaan mengambil peluang untuk menentukan 
kesahihan dokumen-dokumen yang ada pada mereka. Jadi, soalan tambahan 
saya itu, adakah kerjasama di antara Kementerian Kesihatan dengan Kementerian 
Hal Ehwal Dalam Negeri dalam perkara ini. Terima kasih. 

 Dato' Lee Kah Choon: Terima kasih, Yang Berhormat. Berkaitan dengan 
pendatang asing tanpa izin ini ataupun PATI, kita memang ada satu jawatankuasa 
di mana Kementerian Kesihatan dan juga Kementerian Hal Ehwal Dalam Negeri 
adalah anggota dalam jawatankuasa ini. Bagi Kementerian Kesihatan kita kena 
mengamalkan polisi iaitu polisi keperimanusiaan kerana kadang-kadang orang itu 
kalau dia sudah sakit, dia datang ke hospital kita, kita terpaksa merawat beliau 
walaupun dia pendatang asing ataupun pendatang yang sah. Itu yang pertama.  

 Yang kedua itu kadang-kadang kita mempunyai penyakit berjangkit 
macam malaria, macam kolera. Kita juga kena merawat pesakit-pesakit pendatang 
asing ini.  



Setiausaha Parlimen Kementerian Kesihatan [Dato' Lee Kah Choon]: Tuan Yang di-Pertua, negeri Sabah merupakan sebuah negeri di mana terdapat ramai pendatang asing yang mengunjungi hospital-hospital kerajaan disebabkan kos rawatan yang murah. Pada masa ini terdapat 19 buah hospital kerajaan yang beroperasi di seluruh negeri Sabah. Jumlah kedatangan warga asing yang menerima rawatan di hospital kerajaan negeri Sabah bagi tahun 2004 adalah seramai 78,172 orang atau sebanyak 4.39 % warga asing yang mendapat rawatan di hospital negeri Sabah. Pada tahun 2005 terdapat seramai 77,114 orang atau sebanyak 4.8% daripada jumlah kedatangan pesakit secara keseluruhan. Butiran terperinci akan saya bekalkan secara bertulis tetapi untuk makluman Dewan yang mulia ini tiga buah hospital kerajaan di Sabah yang paling banyak merawat warga asing pada tahun 2005 ialah: (i) Hospital Duchess of Kent- 18,863 orang; (ii) Hospital Tawau- 14,558 orang; dan. (ii) Hospital Lahad Datu- 977 orang. Sekian, terima kasih. Tuan Donald Peter Mojuntin [Penampang]: Terima kasih, Tuan Yang di- Pertua. Terima kasih sahabat saya Yang Berhormat Setiausaha Parlimen. Menurut Menteri Kesihatan apabila membuat lawatan ke Sabah satu atau dua bulan yang lalu, sebanyak 30% daripada warga hospital adalah pendatang asing. Saya tidak berapa jelas jikalau pendatang asing itu adalah pendatang asing yang memegang dokumen ataupun tidak tetapi jelas, tidak boleh dinafikan bahawa kehadiran pendatang asing di hospital-hospital dari Sabah ini amat membebankan perkhidmatan kesihatan kita di sana. Jadi, saya berterima kasihlah kepada kementerian kerana memberi butiran-butiran yang terperinci. Walaupun demikian, soalan tambahan saya adakah kerjasama di antara Kementerian Kesihatan dan Kementerian Hal Ehwal Dalam Negeri dalam menentukan angka-angka orang asing ini dan menentukan berapa orang asing ini yang memegang dokumen yang sah dan yang mana memegang dokumen palsu, yang kita sedia maklum banyak wujud di Sabah ini. Saya berharaplah kerajaan akan mengambil peluang apabila pesakit- pesakit asing ini datang ke hospital kita terutama sekali mereka yang datang dari negara Filipina dan Indonesia. Kerajaan mengambil peluang untuk menentukan kesahihan dokumen-dokumen yang ada pada mereka. Jadi, soalan tambahan saya itu, adakah kerjasama di antara Kementerian Kesihatan dengan Kementerian Hal Ehwal Dalam Negeri dalam perkara ini. Terima kasih. Dato' Lee Kah Choon: Terima kasih, Yang Berhormat. Berkaitan dengan pendatang asing tanpa izin ini ataupun PATI, kita memang ada satu jawatankuasa di mana Kementerian Kesihatan dan juga Kementerian Hal Ehwal Dalam Negeri adalah anggota dalam jawatankuasa ini. Bagi Kementerian Kesihatan kita kena mengamalkan polisi iaitu polisi keperimanusiaan kerana kadang-kadang orang itu kalau dia sudah sakit, dia datang ke hospital kita, kita terpaksa merawat beliau walaupun dia pendatang asing ataupun pendatang yang sah. Itu yang pertama. Yang kedua itu kadang-kadang kita mempunyai penyakit berjangkit macam malaria, macam kolera. Kita juga kena merawat pesakit-pesakit pendatang asing ini.